Situația drumurilor din municipiu și numărul mare de străzi de pământ ne-au obligat să investim într-o nouă stație pentru producerea mixturilor asfaltice și în utilaje conexe.
Obiectivul de investiții a fost finalizat în vara anului trecut. În doar 3 luni de la punerea în funcțiune a stației, am reușit să asfaltăm 15 străzi de pământ, iar anul acesta, ne-am propus în jur de 50.
Noua stație produce 60 de tone de asfalt pe oră, este complet automatizată și se încadrează în parametri minimi de poluare. Spre comparație, stația veche, produsă și montată în 1968, avea o capacitate maximă de 8-10 tone pe oră, însă în ultimii ani nu putea produce mai mult de 2 tone pe oră.
Municipalitatea a pus la dispoziția noii stații și o serie de utilaje performante: excavator pe roți Volvo (1 milion lei), încărcător frontal Volvo (1 milion lei), autocisternă de 7000 litri (650.000 lei), cilindru vibrocompactor (680.000 lei), două mașini multifuncționale dotate cu lamă și sărăriță (500.000 lei), autobasculantă (730.000 lei), mașină multifuncțională dotată cu bazin de vidanjare, instalație de spălare, lamă de deszăpezire (428.000 lei), cilindru compactor (141.000 lei), finisor de asfalt cu capacitate de așternere mare, cu care se va putea asfalta un drum integral (1,7 milioane lei), freză de asfalt (1,9 milioane lei), remorcă de 3,5 tone (45.000 lei), motostivuitor de 3 tone (185.000 lei), autoutilitară de 3,5 tone (200.000 lei).
Acest proces investițional a presupus TIMP ȘI BANI, Cu toate dotările și utilajele, stația valorează peste 18 milioane de lei.
În prezent, lucrăm la asfaltarea străzilor din cartierul RAAL și a străzii Arenei din cartierul Unirea. Vom continua!
(Comandat de Partidul Național Liberal/Filiala Bistrița-Năsăud – realizate de Gazeta Productiona SRL/portal gazetadebistrita.ro. Codul de identificare a Mandatarului Financiar:21240015)